section_heading: Analogija s poligonima
paragraph_text: Kako se svaki poligon da razbiti u trokute, tako se svaki poliedar može razbiti na tetraedre. Dokažimo to. Prvi dio tvrdnje je očit, no zbog lakšeg shvaćanja drugog dijela tvrdnje dokazat ćemo oba slučaja. Zamislimo točku unutar <math> {n} </math>-terokuta. Povezivanjem te točke sa svim vrhovima mnogokuta dobili smo <math> {n} </math> trokuta. Sada iz ravnine prijeđimo u prostor. Analogno, zamislimo točku unutar <math> {n} </math>-stranog poliedra. Povezivanjem te točke sa svakom stranom poliedra, dobili smo <math> {n} </math> piramida s bazama kao stranama poliedra. Dakle, povezivanjem vrha piramide sa svakim dobivenim trokutom, dobivamo da se poliedar s <math> {n} </math> strana može razbiti na najviše <math> {n^2} </math> tetraedara (naravno, ne možemo bazu tetraedra kasnije razbijati opet na trokute, kao ni što trokute koje dobijemo razbijanjem poligona nećemo opet dijeliti na manje trokute).